EPISTOLA XI. RADULFI COMITIS VIROMANDENSIS AD SUGERIUM.  Quaerit quo die venire velit Parisius ad colloquendum cum Samsone archiepiscopo Remensi de militibus a fratre ejus captis.
SUGERIO Dei gratia abbati S. Dionysii domino suo, R. Viromandensis comes salutem.
Archiepiscopus Remensis mandavit mihi per episcopum Suessionensem , quod veniet Parisius quarto die post Natale Domini, et loquetur cum fratre suo de militibus captis, et faciet totum posse suum. Et quia usque ad diem Lunae forsitan venire non poterit, remandate mihi qua die vultis, ut ego veniam, aut Dominica, aut die Lunae.
( Samson ) ( Goslenum )